section_heading: Reprezentativna karijera
paragraph_text: Bosquet je u francuskoj reprezentaciji debitirao 2002. godine. Prvi osvojeni trofej s Francuskom bio je naslov europskog prvaka 2006. u Švicarskoj. Nakon 4. mjesta na Svjetskom prvenstvu u Njemačkoj 2007., igrač se povlači iz reprezentacije za koju nije nastupao na Olimpijskim igrama u Pekingu 2008. Sébastien Bosquet se vraća u nacionalnu reprezentaciju uoči Svjetskog prvenstva u Hrvatskoj 2009. na kojem je Francuska postala novi svjetski prvak. Sljedeće godine, na europskom prvenstvu u Austriji Bosquet s reprezentacijom osvaja svoje drugo europsko zlato. Svoj drugi naslov svjetskog prvaka u rukometu Bosquet je s Francuskom osvojio na SP u Švedskoj 2011.